  Майя Бывальцева Тол вакытэ сюресъёсты возьыны суретъёс Ижкарын ар пумозь тырмозы. Журналистъёслы со сярысь вераз Благоустройствоя но сюрес возёсъя ёзэсысь валтӥсь инженер Фирдаус Харисов. «Кар дась. Луоен но сылалэн суретъёс но сюрес вылэ пазян реагентъёс милям тырмыт дасямын. Луоен но сылалэн суретъёсын но реагентъёсын кулэ запасъёс лэсьтэмын, ар пумозь тырмоз», — пусйиз Фирдаус Харисов. Солэн верамезъя, 11 часлы карысь сюресъёс вылэ 502 тонна мында луоен но сылалэн суретъёсты пазязы. Ижкарлэн шор люкетысьтыз тротуаръёс но ульчаос кузя пазяны 17 тонна реагентъёсты быдтӥзы. Ужъёсты быдэстыны 88 техника потӥз. Уйин 42 машина сюресъёсты сузялоз. Валтӥсь инженер озьы ик Ижкарысь автомобилистъёслы вазиськиз, сюрес дуре машинаоссэс медаз кельытылэ шуыса. «Гажано автомобилистъёс, тӥ туж умой валаськоды, лымыез могатскылытэк сузян понна, милемлы чылкыт сюрес кулэ. Тӥляд автомобильёсты кытчы ке шедем кельтэмын медаз луэ, азбаръёсын яке стоянкаосын дугдытэмын мед луозы. Автомобильёстэс сюрес вылэ эн кельтылэ», — вазиськиз Харисов. Валтӥсь инженерлэн верамезъя, тротуаръёсты но азбаръёсты утялтозы сюресъёсты сузям бере. Тегъёс: Ижкар Тол сюресъёс лымы  